Vien migla aplinkui.
Nepermatoma, beprotiška migla.
Bandyk, Maksina.
Tik tai ir darau.
Visada tenorėjau rasti savo vietą.
Būti kuo nors šiame pasaulyje.
Bet kai moteris nori kuo nors būti, ji patenka į spąstus.
O tie spąstai - kiti žmonės.
PAREMTA DŽULIET MAKDENIEL KNYGA
„MR. & MRS. AMERICAN PIE“
PALM BIČAS, 1969 M.
Buvo sezono pradžia.
Svaiginantys mėnesiai, kada turtingiausieji susirenka Palm Biče
ir elgiasi ten kaip krabai statinėje.
Įdomu, kuris krabas įkando man?
Ar...
Evelina Rolins,
pasiskelbusi bičių motinėle
ir ryžtinga kovotoja prieš vaikų vėžį?
Dėl šios veiklos ji tapo superžvaigžde.
VAIKŲ VĖŽIO INSTITUTAS
Metų savanorė devintus metus iš eilės.
Esu labai kukli savanorė.
EVELINA ROLINS - METŲ SAVANORĖ
Ar Daina Donahju?
DAINA DONAHJU - NAUJA KARALIENĖ MIESTE?
Ambasadoriaus žmona.
Geros dienos.
Pasimatysim klube.
Ji galėjo išversti iš sosto ponią Eveliną,
jei ne jos geiduliai.
Tai galėjo padaryti bet kuri ponia iš „The Shiny Sheet“ puslapių.
Našlė, burbuliuojanti ir svaiginanti kaip taurė šampano.
Arba turtinga paveldėtoja, neturinti kur dėti trisdešimt milijonų.
Su savo banditu vyru.
Yra toks senas posakis, kad kai pirmąkart atsiduri Palm Biče,
manai, kad esi vyriausias ir turtingiausias,
o tada supranti, kad esi jauniausias ir vargingiausias.
Išbuvau Palm Biče tik dvi savaites.
Bet jau žinojau, kad „Palm Royale“ - prašmatniausias klubas pasaulyje -
buvo mano vieta.
Velniop krabus.
Jūsų „Žiogelis“.
Vis dėlto suradote šokoladinio likerio.
Pasiuntėm žmogų jo nupirkti.
Na, aš tai vadinu nepriekaištingu aptarnavimu.
Minutėlę. Man nereikia niekur pasirašyti?
Atsiprašau?
- Pasakiau nesąmonę? - Tam tikra prasme.
Jūs nepatikėsit.
Peris sakė, kad moterys supuolė į „Oak Room“
ir pareikalavo staliuko. Pareiškė, kad tai jų teisė.
Bet ten priešpiečiauja tik vyrai.
Esu už lyčių segregaciją.
Kiekvienam savo, sakyčiau.
Jei moterų pasaulis yra toks 1969 m.,
įsivaizduokit, ką mums atneš 1970 m.
Komunistus.
Ponios, ši šalis gali žlugti. Nė vienas gražus daiktas nėra saugus.
Palm Bičas yra paskutinė Amerikos šventovė, ponios.
Jei ir čia prasidės velniava, pabėgsiu į Kaprį, ir ši šalis gali mane pamiršti.
Ilgiuosi geresnių ir aristokratiškų laikų,
kai moters galimybės pažeminti save nebuvo tokios beribės.
Tikra tiesa.
Ponia Nikson pareiškė, kad moterys jau turi lygias teises.
Joms tereikia išmokti jomis naudotis.
Būtent. Žinojot, kad ji buvo mokytoja?
Taip, Pet Nikson,
prieš tapdama pirmąja ponia. Mokytoja.
Labai įdomu.
Ji pakilo nuo žemiausio laiptelio ir atsidūrė Baltuosiuose rūmuose.
Aš ja žaviuosi, ponia Rolins.
Žinote mano pavardę.
Žinoma. Apie jus rašo „The Shiny Sheet“.
Apie jus visas.
Kasdien apie jus skaitau. Jūs man kaip šeima.
Ponia Deividsoul.
Ponia Donahju.
Ponia Kimberli-Marko.
- Mes jūsų nepažįstam. - Maksina Simons. Malonu.
- Tikiuosi, netrukdau jums. - Tiesą sakant...
Man patiko, ką sakėt apie aristokratiškumo mirtį. Aš gedžiu, nuoširdžiai gedžiu.
Gyvename oportunizmo laikais.
Tikra tiesa.
Kur mes sustojom?
Ponios, išgerkime už mūsų mielos Dainos pagerbimą.
Buvo malonu.
Už Metų savanorę,
mūsų geriausią draugę ir didžiausią vaikų vėžio priešę.
Neversk manęs raudonuoti, Evelina.
Kur pirksi suknelę iškilmėms?
Pas Greimaną iš Silės Čepman kolekcijos.
Bet ne suknelė svarbiausia. Tai ne mano šventė.
Tai šventė prieš vėžį.
Taip.
Jei atvirai, tikrai maniau, kad šiemet
vėl bus išrinkta Evelina.
- Visos taip manėm. - Nors ir netapau Metų savanore,
bet tai paskatins mane dar labiau pasikelti kartelę.
Taip.
- Dar po vieną? - Žinoma, brangute.
Na, ačiū.
EIKITE SU MANIM. TUČTUOJAU.
Galėčiau baigti gerti kokteilį?
Šis malonus ponas ilgai vargo, kol gavo šokoladinio likerio.
Leisiu jums pabūt oriai dar keturias sekundes,
o tada tas malonus ponas ištemps jus iš čia jėga.
Jis yra Korėjos veteranas. Jis moka tą daryti.
Ačiū už tarnybą, kary.
Kaip jūs praėjot pro apsaugą?
Pro kitą pusę.
Klube „Palm Royale“ nėra užpakalinių durų.
Aš ir nesakiau, kad ėjau pro duris.
- Perlipau per tvorą. - Jūs tikra sportininkė.
Sportiškumas tėra viena iš daugelio mano teigiamų savybių,
kuriomis prisidėčiau,
jei būčiau įtraukta į klubo „Palm Royale“ narių sąrašą.
Jūs niekada netapsite klubo „Palm Royale“ nare.
Tai aukšta kartelė, suprantu.
Bet aš pasiryžusi ją peršokti, tik suteikit man progą.
Kaip žinote, norint pradėti narystės procesą,
reikia nario, kuris mane rekomenduotų.
Kaip aš jį rasiu, jei net negaliu su niekuo susipažinti?
Esu tikrai geras žmogus,
naujokė Palm Biče, ieškanti draugų.
„Palm Royale“ reiškia saugumą sparčiai besikeičiančiame pasaulyje
ir apjungia savyje viską, kas šventa.
Rafinuotą draugiją, šventumą ir gilų įsitikinimą,
kad grožis dar nemirė.
Gerai. Stokitės.
Robertas jus nufotografuos.
Jūs nepasigailėsit.
- Eime. - Pažadu. Ačiū!
- Nagi, paskubėkit. - Ačiū! Čia? Gerai.
O Dieve. Aš tokia laiminga. Gerai.
Ne. Minutėlę. Gal geriau taip?
Čia didžioji iškilmių salė.
NEĮLEISTI
Daug didesnė nei nuotraukose.
Šioje šokių aikštelėje
Mardžorė Meriveter Poust atstūmė tokį Džozefą Kenedį,
mirusio prezidento tėvą.
Neįtikėtina.
- Prašau čionai. - Skaniai kvepia.
- Kažkas kepa pagrindą pyragui? - Rūgsta tešla.
Labas rytelis, bičiuliai.
Taip. Gerai, ką gi. Iki kito karto.
- Tikiuosi, to nebus. - Robertai, aš jūsų visai nepažįstu.
Nuo tų laikų, kai dalyvavau grožio konkursuose,
mano pozityvumas yra nepalaužiamas.
Kai dalyvaudavau grožio konkursuose,
varžovės visada mane nuvertindavo.
Tas pats kartojasi ir čia, visame Palm Biče.
Čia karaliaujančios ponios lenktyniavo dėl vieno dalyko -
sezono karalienės titulo.
Bet greitai jos mane įvertins.
Greitai šios senos pinigų žinovės pamatys mano vertę
ir patvirtins tai, ką aš visada žinojau...
kad mano vieta čia.
Reikia tikėti, kad kelias į šlovę atsivers tik tada,
jei niekada neprarasi pozityvumo.
Kaip gerai, kad mes panašaus sudėjimo, Norma. Ši suknelė visus pritrenkė.
Ilga suknelė su hortenzijomis. Man tiks?
Ir dar kaip.
Kokie įspūdingi blizgučiai, Norma!
Rankinės.
Krokodilo odos „Gucci“. Tiks? Žinoma, kad tiks.
Tu man per daug gera, Norma.
Grąžinsiu juos rytoj. Lauke labai karšta.
Orų mergaitė sakė, kad ant asfalto galima išsikepti kiaušinį.
Reikėtų pabandyti.
Gerai.
Tu manimi didžiuosiesi.
Ilsėkis. Gerai.
Taip, šiuo metu
gyvenu viešbutyje be žvaigždučių.
Bet tai tik laikina veiksmų bazė,
kol man nusišypsos likimas.
...neatidėliotina problema - karas Vietname.
Per savo 4 prezidentavimo mėnesius
visą laiką ir jėgas atiduodu tam,
jog rasčiau būdą, kad Vietname įsivyrautų ilgalaikė taika.
Žinau, kai kurie yra įsitikinę,
kad turėjau nutraukt karą iškart po inauguracijos.
Aš noriu jį baigti.
Amerikos žmonės...
Bandžiau pateikti faktus apie Vietnamo karą, nieko neslėpdamas,
ir darysiu tai toliau savo ataskaitose Amerikos žmonėms.
Ačiū.
Sveikutė! Skirsite minutėlę savo lyčiai?
Atsiprašau?
Na, turbūt girdėjote,
kad ore tvyro svarbūs pokyčiai, ir jūs esate tų pokyčių dalis.
Linda Šo.
Maksina.
Taip, tikrai.
Priklausau moterų grupei,
kurios kelia bendrą sąmoningumą pasaulinės seserystės tema.
- Smagu. Bet, Linda, suprantat... - Taip.
...skubu pas manikiūrininkę.
Prašyčiau jūsų poros minučių, kad atsakytumėt į kelis klausimus apie save.
- Apie save? - Taip.
Ką gi, klauskit.
Jūs dirbate, Maksina?
- O Dieve, ne. - Norite dirbti?
Dieve, ne.
Tyrimai parodė, kad nedirbančios moterys
yra sutrikusios ir liūdnos.
Slepia savo nerimą ir neviltį po šypsena,
kai tuo tarpu, jei atvirai, jaučia visišką beprasmybę.
Aš nejaučiu beprasmybės.
Girdėjote apie problemą, kuri neįvardinta?
Kadangi ji neįvardinta, ne.
Ją suformulavo Betė Friden.
Nelaimingos moterys klaidingai galvoja,
kad jos negali turėti jokių tikslų už savo namų durų.
Prašau. Čia kvietimas į mūsų susiėjimą ketvirtadienį.
Turėtumėt ateiti.
„Mūsų kūnai, mūsų lentynos“.
Tai knygynas. Saugi vieta nepakankamai remiamoms moterims.
Moterims, spalvotoms moterims ir čiabuvėms
bet kokios lytinės orientacijos.
Aš tikrai vertinu jūsų gražbyliavimą.
Tiesiog prasideda įvairūs labdaros renginiai,
tad būsiu labai užsiėmusi.
Maksina!
Negi nežinote, kad visos moterys kovoja dėl savo teisės egzistuoti?
Jei atvirai, manau, kad esat pernelyg dramatiška ir arogantiška.
Atrodo, kad esat pakankamai soti, nenoriu įžeisti.
Esate puikiai išsilavinusi. Be to, jūs - amerikietė.
Norit, pasakysiu, ką matau, kai žiūriu į jus, Linda?
Matau energingą moterį,
kuriai trūksta tik vieno - fantazijos sau.
Bet nuoširdžiai jums linkiu smagaus susiėjimo.
Kokia spalva nagus dažosi moterys, kurias pagerbia už savanoriavimą?
Kai visas miestas kelia už tave taurę.
Kokios spalvos suknelė?
Suknelės dar neturiu. Tiesiog garsiai galvoju, Mice.
Daugumai moterų patinka švelniai rožinė. Ji atrodo labai natūraliai.
Graži spalva. Pabandom.
Matei šio ryto „The Shiny Sheet“?
Ten parašyta: „Evelina Rolins pasiruošusi toliau karaliauti, nepaisydama nesėkmės.“
Neskaitau laikraščių.
Mice, nuvylei mane. Negi nenori pakilti aukščiau ir nedirbti?
Būsiu modeliu. Šeštadieniais lankau Barbizono modelių ir aktorių mokyklą.
Tik neprisiimk per daug skolų savo išsilavinimui.
Gerai, pasakyk, kad nemyli manęs.
Metų savanorė kubiečių restorane.
Ką, po galais, Daina Donahju veikia vakariniame Palm Biče?
Kaip manot, apie ką jie kalbasi?
Tai ne kas kita, kaip įsimylėjėlių ginčas.
Iš kur žinote?
Matei, kaip jis nuvertė kėdę?
Tai tikra aistra, jei nori žinoti.
Jis staigiai išeina. Kažkas negerai.
Pažiūrėk į ją. Ji sugniuždyta.
Ji remiasi į savo automobilį.
Mice, tai kelio pradžia į asmeninę šlovę.
Vargšelė Daina buvo netekusi galvos.
Negalėjau prie jos prieiti, nes buvau jai visiškai svetima.
Akivaizdu, ji buvo įskaudinta.
Bet jei būčiau viešai parodžiusi jos pažeidžiamumą,
ji niekada manęs nebūtų prisileidusi.
Tai reikėjo daryti labai apgalvotai.
Prisistatyti diskretiškai.
O Dieve! Viešpatie mano!
Jūs sveika? Aš dėl visko kalta.
Ne, aš sveika.
Tai tik įbrėžimas.
Įbrėžimas? Aš įlenkiau jūsų buferį.
Aš atlyginsiu nuostolius.
Ne, prašau, tikrai nereikia.
Mes jau buvom susitikusios, tiesa? Ponia Simons, ar ne?
Taip. Na, taip.
Prašau, aš daug geriau jausiuos,
- jei paimsit iš manęs... - Prašau, ne.
Gal verčiau pavaišinkit mane priešpiečiais?
- Jūsų kakta kraujuoja. - Ką?
- Reikia kviest greitąją. - Ne, prašau.
Nenoriu pritraukti dėmesio.
Gal jūs galėtumėt nuvežti mane į priėmimo skyrių?
Padarysim geriau. Nuvešiu jus pas savo asmeninį gydytoją.
Jei jau taip sakote.
Keista, kad taip greitai čia patekome. Esu jums labai dėkinga.
Niekis. Gydytojas Preskotas yra vaikų vėžio tarybos narys, kaip ir aš.
Mūsų šeimos pažįstamos
gal jau 75 metus.
Mano močiutė - jo mamos antros eilės pusseserė.
Nieko sau ryšys.
Jūs turite šeimą, Maksina?
Taip, vyrą.
Jis lakūnas.
Jis turi daug apdovanojimų ir gerai žinomas lakūnų bendruomenėje.
Vienintelis plastiko ir burnos skalavimo skysčio verslo palikuonis.
Plastiko ir burnos skalavimo skysčio?
Žinau tik vieną šeimą, kuri sukas plastiko ir burnos skalavimo skysčio versle.
Ar jis - Delakortė?
Taip.
Nuo to ir reikėjo pradėti.
Na, aš neseniai Palm Biče.
- Tą jau supratau. - Nenorėjau pasirodyt akiplėša.
Na, aš ir pati čia tik trečią sezoną.
Tik pažvelkit, kiek jūs pasiekėt. Trečiaisiais metais buvote pagerbta.
Greitai pakilau į aukštesnę klasę.
Nieko sau.
Gal po visko nueikime pavalgyt salotų?
Norėčiau jūsų paklausinėti apie galimybę įstoti į klubą.
Maksina, galiu būt su jumis atvira? Man nemalonu, kad į jus atsitrenkiau.
Bet, bijau, draugėmis mes netapsime.
- Kodėl? - Tai būtų nepriimtina, ir tiek.
Sunku būti naujoke, Daina. Jūs turėtumėt tai žinoti.
Jei ir būčiau jūsų laiduotoja, įstojimo mokestis yra 30 000 dol.,
o kasmėnesinė įmoka - 500 dol.
Pasakykit sąžiningai, turėsit tiek pinigų, Maksina?
Dieve, jaučiuosi įžeista.
Maksina! Jūsų rankinė - iš 1960 m. „Gucci“ kolekcijos.
Ji graži, tikrai kokybiška, bet, deja, ji jus išduoda.
Daina!
Kokia maloni staigmena, brangute.
Labas, Persi! Maksina prastai jaučiasi po nedidukės avarijos.
Tuojau apžiūrėsiu.
Tai kas nutiko, brangute?
Daina įkalė į mano „Belvedere“.
Daina?
- Tu patekai į avariją? - Pateko.
Esu sveikut sveikutėlė.
Kai apžiūrėsiu Maksiną, tada nuodugniai apžiūrėsiu tave.
- Nebūtina. - Primygtinai prašau.
Verčiau paklausykit jo, Daina. Jis teisus.
O jei buvo pažeisti jūsų vidaus organai?
Pasakiau ne.
Sutinku su Maksina, Daina.
- Jau esi čia. O atsarga gėdos nedaro. - Man nereikia jokios apžiūros.
Duosiu tau raminamųjų.
Nenoriu jokių raminamųjų. Jau norėčiau eiti, jei galima.
Maksina, paskubėk, bliamba. Prašau!
Daina, tau isterija. Tau tikrai reikia raminamųjų.
Aš ja pasirūpinsiu. Mergaitiškas pokalbis jai tikrai padės. Gerai.
Tau ten viskas gerai?
Daina? Brangute, jis tavo gydytojas.
Pati sakei, kad jūs artimi. Kodėl nenori, kad jis tave apžiūrėtų?
Nuojauta man sako, kad šis protrūkis
niekaip nesusijęs su avarija, ar ne?
Ne.
Esu gera klausytoja.
- Tu labai maloni, bet... - Ne, paklausyk, Daina,
nepažįstu nė vieno žmogaus, kuriuos pažįsti tu.
Tad jei nori išlieti širdį, aš tam geriausiai tinku.
Įleisk mane.
Mažute, viskas gerai.
Išsipasakok.
Išliek širdį.
Žinoma, aš negaliu jo gimdyti.
Na, tada sakyk, kad jis nuo tavo vyro.
Taip pasielgė mano draugė Krisė iš Atlantos.
Bėda ta, kad vaiko odos spalva gali būti kitokia.
San Chuane yra gydytojas, kuris tvarko tokius dalykus.
Mano draugė Heter Kvinsi Manipeni ne kartą pas jį lankėsi.
Bet abejoju jo diskretiškumu ir kvalifikacija.
Na, vis viena... Tai - išeitis.
Negaliu taip imti ir dingti.
Peris grįžta atostogoms penktadienį,
iškilmės vyks šeštadienį, o vėliau niekaip negalėsiu ištrūkti.
Taip.
Klausyk, nenoriu tavęs spausti, bet yra kita išeitis.
Gimdyk vaiką. Gyvenk su savo kubiečiu. Tu juk myli jį.
Jis - klubo teniso treneris, Maksina.
Juk tai romantiška.
Romantika. Štai ką žinau apie romantiką.
Pirmasis mano vyras buvo tikras paršas.
Jo didžiulis patikos fondas
dar labiau kurstė jo nepataisomo elgesio liepsnas.
Kai aš padariau nedovanotiną nuodėmę - tapau trisdešimtmete,
jis susirado kitą.
Man atiteko butas Parko aveniu per visą aukštą ir nemenka suma.
Dabar gyvenu čia su Periu.
Man keturiasdešimt su puse.
Spėju, kad kada nors greitai...
jis padarys tą patį.
Iškeis mane į kokią nors berniokišką našlę,
kuri neteko vyro per „nelaimingą atsitikimą jūroje“.
Ir kai tai nutiks,
namas Palm Biče ir mano juvelyrikos kolekcija...
liks su manimi.
Kol koks nors senas naftos magnatas nuspręs, kad jam vieniša
ir kad aš nedarysiu jam gėdos per vakarėlius.
Aš susitaikiau su tuo, kad mano santuoka žlugs,
bet pati jos baigties niekada neinicijuosiu.
Nes tada aš prarasiu viską.
Kaip matai, romantika gali džiaugtis tik vargšai.
Čia apie mane.
Na, nesakau, kad esu vargšė.
Esu mylima.
Meile aš tikiu labiausiai.
Meilė yra melas.
- Ne, ne melas. - Taip.
- Ne. - Taip.
Ne.
Parvešiu tave namo.
Ne! Ne, tu ir taip daug dėl manęs padarei, prašau.
Manimi nėra reikalo didžiuotis, Maksina. Tikiuosi, tai jau praeitas etapas.
MOTELIS „SAGA“
Tu gyveni čia?
Kol paruoš namą.
Aišku.
Ačiū, Maksina, už viską.
Gal pakartotume tai rytoj?
Padaryti avariją.
Išsipasakoti svetimam žmogui visas savo paslaptis.
Sudaužyti vyro širdį. Abejoju, ar norėčiau tai pakartoti.
Turėjau galvoje draugystę.
Esu neseniai mieste ir jaučiuosi labai vieniša.
Tu labai gerai moki priversti pasijusti nepatogiai. Nereikėtų to daryti.
Nenorėjau pasakyt nieko, kas priverstų tave pasijust nepatogiai.
Bet pasakei.
Taip.
MŪSŲ KŪNAI, MŪSŲ LENTYNOS
Galiu tau surasti kitą variantą, kol nevėlu.
Padarytum tai dėl manęs?
Daina, aš labai išradinga. Ir labai diskretiška.
Simona de Bovuar savo knygoje „Antroji lytis“ rašė:
„Moterimi ne gimstama, o tampama.“
Mes su Linda atskleidėme tris kultūrines moteriškumo sąvokas.
Moteris yra žemesnės rūšies.
Ji neverta vienodo atlyginimo, nes yra žemesnės rūšies.
Sudeginti gyvą.
Moteris yra pasyvi.
Ji patiki politiką savo vyrui, ir nereikia jos judinti.
Nukirsti galvą.
Moteris yra grožio objektas.
Ji yra troškimo objektas, kūnas, kuriuo galima pasinaudoti.
Ji susinaikina.
O dabar pabūkime tyloje ir atviromis akimis.
Pažvelkime vienos į kitas. Nebijokime verkti.
- Drąsiau. Nagi, drąsiau. - Linda.
Maksina. Sveika, aš... Džiaugiuosi, kad atėjote.
Klausykit. Klausykit, mūsų sesė bėdoje.
Gerai, dabar mes...
Kaip gražiai dekoruotas stalas.
Tai mūsų Lindos nuopelnas.
Dabar vyksta mūsų ritualas,
ir bendraujam akimis, tad...
Mano draugei reikia aborto.
Viešpatie aukščiausias.
Susiradau draugę, Norma, tikrą draugę.
Ji iš aukštesnio visuomenės sluoksnio. Gerbiama jo narė.
Gali patikėti?
Žinau, tai skamba kvailai, kai sakau garsiai.
Bet žinau, jog tu žinai, kad mano gyvenime yra daug meilės,
labai daug.
Tiesiog metams bėgant tampa vis sunkiau gyventi.
Stengiuosi neprarast pozityvumo, Norma, tikrai. Tiesiog pavargau.
Liaukis, Maksina! Skundžiasi tik varguoliai!
Norma!
Kodėl neturi nieko iš šio dešimtmečio?
Gaila, kad man netinka tavo batų dydis.
Esi tikra kovotoja, ar ne, Norma?
Jei atvirai, tu mane įkvepi.
Žinai, esu vienintelė tavo lankytoja.
Iki rytojaus.
Nepamiršk tuo pasirūpinti.
Gerai, ponia.
Ateisiu rytoj.
Ji nežinojo, kad yra stebima.
Ji atrodė tokia, nežinau...
žmogiška.
Jie vogti?
Jų niekas nepasiges.
Ar jie vogti?
Šeima susidūrė su sunkumais.
Manau, ji pasiryžusi su jais atsisveikinti už padorią kainą.
Dvidešimt už viską.
Dvidešimt dolerių?
20 tūkstančių. Ten, iš kur paėmei, yra daugiau?
Šeima susidūrė su dideliais sunkumais.
Prašau, ponia.
Ačiū.
Nuostabi kaip angelas.
Daina!
Greimanai. Ar kitos ponios jau buvo atėjusios?
Žinoma. Bet tai bus tavo šventė. Noriu, kad sužibėtum.
Kokia Evelinos suknelė?
Su ilgomis rankovėmis.
Koks tu negeras, Greimanai. Evelina labai stengiasi neatsilikti.
Na, ji atsilieka nuo mados.
Ji labai vargsta su savo vyru,
šitiek metų blaškytis tarp namų ir hospiso.
Taip. Jam nedaug beliko.
Kai kam daug galimybių pakilti.
Greimanai. Ji sakė, kad yra nusitaikiusi į kažką svarbesnio.
Vienintelis svarbesnis už vaikų vėžį dalykas yra Palm Bičo puota,
bet visi žinome, kad šiemet jos nebus.
Pasaulio pabaiga.
Gaila, ar ne?
Nenoriu skubinti,
bet mums reikia susitikti su drauge puodeliui arbatos.
Taip.
Greimanai, pasiimsiu ją antradienį, gerai?
Ji tavęs lauks.
Viso, Greimanai.
Ačiū, kad nieko nesakei prie Greimano.
Jis tikrų tikriausias gandonešis. Bet, patikėk, itin talentingas dizaineris.
Visi turime savų talentų.
Taip.
Maksina, aš labai myliu Edį.
Supranti? Negaliu susilaukti jo vaiko.
Aišku, kad negali.
Ir jis neturi apie tai sužinoti. Jam tai būtų labai skaudu.
Nesužinos. Nesijaudink.
Jūs skaitote „The Shiny Sheet“?
- Ne. - O vertėtų.
Na, moterys iš tų puslapių neturi nei tapatybės, nei vertės, nei įtakos.
Tos moterys - garbingos savo lyties atstovės.
Jos renka pinigus geriems tikslams ir gražiai atrodo.
Nieko nenoriu įžeisti,
bet man neįdomūs lėkštų poniučių kvailiojimai.
Linda nenorėjo ateiti?
Ji galvoja, kad moterys kaip jūsų draugė kelia daug problemų.
Daina... Jai viskas bus gerai, tiesa?
Viskas bus gerai.
Beje, o kas tos moterys? Aš taip ir nepasidomėjau.
Jos visos yra slaugės, dirba slapta.
Gydytojas leidžia joms čia dirbti po darbo valandų.
Nuoširdžiai sakau, tai geriausia vieta Floridoje,
pakankamai švari ir saugi, verta sumokėtų pinigų.
Ji mano nauja draugė, tiesiog noriu, kad viskas būtų gerai.
Maksina, jūs esat feministė.
Aš?
Kas iš judviejų ja pasirūpins kelias artimiausias dienas?
- Aš. - Ji gali truputį pakraujuoti,
bet atkreipkit dėmesį, ar nėra stipraus kraujavimo ir karščiavimo.
Jei kas nors bus negerai, kas labai abejotina, jūsų čia nebuvo.
Techniškai esat nusikaltėlė, tad niekam nė žodžio.
Sutarta, sese.
Ne, jūs skolinga tūkstantį. Grynaisiais.
Daina jums nesumokėjo? Jei atvirai, nemaža sumelė.
Tai priklauso nuo to, kam suteikiam paslaugą.
Atrodo, kad jums tai ne problema.
Kaip malonu.
Laikai?
Vis galvoju, kad viskas galėjo būti visai kitaip.
Bet aš teisingai pasielgiau.
Žinoma.
Tu vienintelė tikra draugė, kokią esu turėjusi.
Tu tikras angelas, Maksina.
Niekis.
Aš...
Žinai, jaučiuosi puikiai, lyg nieko nebuvo.
Temperatūros nėra.
Gal tu galėtum paimti man suknelę šeštadieniui?
Paskambinau Greimanui. Jis tavęs laukia.
Neturi tam reikalui kitų žmonių?
Turiu tave, savo draugę.
Malonu tai girdėti.
Nenoriu būt nemandagi.
Bet kadangi jauties geriau, nei buvo galima tikėtis,
gal galėtum dar kartą pagalvoti apie laidavimą?
Aš nelaiduosiu už tave, Maksina.
Aš turiu pinigų. Tikrai...
Taip, Delakortės milijonai.
Aš tau nepasakojau, kaip susipažinau su Daglasu.
- Plastiko ir burnos skysčio palikuonimi? - Taip.
Jis teisėjavo „Mis Čatanuga“ rinkimuose.
Negali būti.
Tai va, aš patekau į finalą. Įveikiau vakarinės suknelės ir bikinio etapus,
tad atėjo laikas pokalbio etapui.
Paprastai man šioje kategorijoje puikiai sekdavosi.
Šįkart klausimas mane nutrenkė kaip žaibas.
„Koks tavo didžiausias trūkumas?“
Na, tai toks klausimas, į kurį konkurso dalyvės
turėtų atsakyti su nepriekaištingu humoru,
kuris vis dėlto nepakenktų jų žavesiui.
Na, žinai, „Sesuo sako, kad nukenčiu per savo dosnumą“ ir panašiai.
Bet aš negalėjau sugalvoti nė vieno savo trūkumo.
Taip ir pasakiau. Sąžiningai.
Pasakiau: „Klausykit, esu savim velniškai patenkinta.“
Ir iškritau.
Nuėjau į pokalbį su gerais rezultatais,
bet kadangi per gerai apie save galvojau ir atsisakiau meluoti,
aš pralaimėjau.
Daglasas buvo vienintelis teisėjas, kuriam patiko mano atsakymas.
Jis kartu su kitais teisėjas nubalsavo prieš mane. Žinai, kodėl?
Nes jei būčiau laimėjusi, būčiau patekusi į „Mis Tenesis“ rinkimus,
vėliau į „Mis Amerika“ rinkimus, o tada jau priklausyčiau pasauliui.
O Daglasas norėjo, kad priklausyčiau jam.
Nepagavau prasmės, Maksina.
Prašau tavęs man padėti...
priklausyti.
Kodėl tu šitaip to trokšti?
O tu kodėl?
Tu nežinai, ką reiškia būti paprastu žmogumi, Daina.
Tai baisiau, nei tu galvoji.
„Paprastu“.
Jei išvažiuotum iš kiemo ir pasuktum į dešinę, už trijų namų pamatytum
didžiulį Delakortės namą. Bet tu tą žinojai, žinoma.
Tiesą sakant, taip.
O žinojai, kad to namo savininkė rengia kasmetinę Palm Bičo puotą?
Žinojau. Žinoma.
O žinojai, kad šiemet Palm Bičo puotos nebus, Maksina?
Nes paskutinė Delakortės giminės atstovė stovi ant mirties slenksčio.
Patikėk, po jos mirties
nebeliks nei Palm Bičo puotų, nei Delakortės giminės.
Tu melagė, Maksina.
Sakei, kad esu vienintelė tikra draugė.
Nieko panašaus aš nesakiau. O dabar išeik, prašau.
Ir kas iš mūsų melagė?
Tu!
Jėzau!
Norėjau ją dar kartą pamatyti su šia suknele,
bet teks palaukti naujo „The Shiny Sheet“ numerio.
Tikiuosi, ji sužibės.
Būtinai.
Greimanai.
Sveiki.
Ponia Donahju gali jums paskambinti, jei prireiktų ką nors pataisyti?
Mano klientės man gali skambinti dieną ir naktį.
Ponia Donahju tai žino.
Tikiuosi, jai viskas bus gerai.
O kas galėtų būti negerai?
Aš nieko neturėjau omenyje.
Turėjot.
Greimanai, gera žinoti, kada Daina gali pasikliauti jumis
šiomis sunkiomis dienomis.
Žinoma.
Mane, kaip jos draugę, tai labai džiugina.
Ponia Rolins laukia. Neverskite jos laukti. Prašau.
Aš, Jungtinių Valstijų prezidentas,
pažeisčiau savo priesaiką, jei leisčiau, kad šios šalies politiką
diktuotų to norinti mažuma,
bandanti tai įpiršti žmonėms, rengdama gatvėse demonstracijas.
Einu!
Per siaura.
Einu!
Tai mano suknelė.
Tik norėjau ją pasimatuoti. Tuojau nusivilksiu.
Kodėl Greimanas ir Evelina Rolins atsiuntė man krepšelį keksiukų iš „Ganache“?
Nelabai suprantu...
Palm Biče „Ganache“ keksiukai yra siunčiami ligoniams.
Bet tu juk nesi ligonė.
Kažkas jiems įpiršo mintį, kad esu.
Kaip galėjau taip apsikvailinti?
Labai atsiprašau. Ar pavyko juos suklaidinti?
Ką dar jiems pasakei?
Nieko. Garbės žodis.
Nesu iš tų moterų, kurios išduoda kitas moteris. Aš feministė.
Tu esi kalė.
Man tikrai nepatinka, kaip su manim kalbi, Daina.
Aš nesu niekas. Esu tau labai reikalingas žmogus.
Kas tu per žmogus?
Ką? Ką tai turėtų reikšti?
Sveika, brangioji.
Sveikas.
Žavingai atrodai.
Pasipuošiau vakarienei.
Kaip sekėsi Arizonoje?
Normaliai.
Susipažink su Daina, mano nauja gera drauge.
Kapitonas Daglasas Delakortė Simonsas.
Lakūnas?
Ir Delakortė?
Eik ir nusiplauk rankas.
Aš užsakiau mėsos kepsnį.
Skanumėlis.
Štai. Šito tau labai linkiu. Tikros meilės.
Žinau, ką tau reiškia tavo padėtis ir finansinė vedybų vertė.
Nelinkiu tau nieko blogo, Daina.
Noriu būti tau gera drauge.
Bet sakau tau nuoširdžiai, galiu ir persigalvoti.
30 000 dolerių.
Sveika atvykusi į klubą, ponia Simons.
Ponia Delakortė.
Tik noriu pridurti, kad labai tuo džiaugiuosi,
ir kad Daina laiduos už mane.
Jūsų „Žiogelis“.
Ačiū, kary.
Netikėjot, kad man pavyks, tiesa?
Jei dar ko nors prireiks, būsiu prie baro.
Robertai? Nereikia nuvertinti Delakortės.
Niekada to nedrįsčiau.
Kaip manai, kiek ji išbus?
Tikrai neilgai.
Sakiau, kad manimi didžiuosiesi.
Man pavyko.
Man iš tikrųjų pavyko!
NORMA DELAKORTĖ
1969-ŲJŲ METŲ SAVANORĖ
- Galėtumėt palaikyti? Ačiū. - Žinoma.
Ji tiesiog spinduliuoja.
Dalinuosi apdovanojimu su visomis puikiomis Palm Bičo moterimis,
kurios geriau nei kas kitas žino, kad labdara prasideda nuo namų.
Esi tam gimęs.
Ačiū, brangioji.
Daglasai. Tavęs tikrai nesitikėjau čia pamatyti.
Evelina, šimtas metų.
Taip, tikrai.
Evelina, susipažink su mano žmona Maksina.
- Sveiki. - Jei neklystu, matėmės praėjusią savaitę.
Jūs neprisistatė man, brangute. O be reikalo.
Dabar jau žinote, kas aš.
Būk geras, Daglasai. Atnešk mergaitėms šampano.
Mielai.
Neišdykaukit.
Ir tu.
Jis visada buvo toks mielas berniukas.
Taip.
Mielas ir aikštingas.
Puikus vakaras.
Ar ne?
Daina atrodė pritrenkiančiai, ar ne?
Žinai, labai teisingai, kad ją išrinko vietoje manęs.
Ji tikrai labdaringesnė už mane.
Bet tu, žinoma, ir taip žinai.
Atsiprašau?
Ji už tave laidavo. Iš manęs niekada to nesulauktum, ypač po to, ką padarei.
Aš nieko Dainai nepadariau.
Ne Dainai, Normai.
Manai, nežinau, kas vyksta?
Daglasas buvo jos numylėtinis. Ji dėjo į jį daug vilčių.
O jam galvą apsuko buvusi grožio konkurso karalienė.
Tau čia ne vieta.
Kas nutiko, Maksina?
Nieko neprisimenu apie jūsų minimą incidentą.
Todėl arba visi kiti meluoja...
arba...
aš nesusivaldžiau.
Išvertė Laima Banionienė